ΣΥΜΦΩΝΙΑ ΣΥΝΕΡΓΑΣΙΑΣ 


Στην Αθήνα, σήµερα την 30; του µηνός Σεπτεµβρίου του έτους 2020, οι κάτωθι 
συμβαλλόμενοι : 


1. αφ ενός το Σωματείο µε την επωνυμία «ΠΑΝΕΛΛΗΝΙΟΣ ΣΥΝΔΕΣΜΟΣ 
ΔΙΟΡΓΑΝΩΤΩΝ ΠΟΛΙΤΙΣΤΙΚΩΝ ΕΚΔΗΛΩΣΕΩΝ» (Π.Σ.Δ.Π.Ε.), που εδρεύει στην 
Αθήνα και συγκεκριµένα στην οδό Αγγελοπούλου αριθµός 17 (Α.Φ.Μ. 996952964) και 
εκπροσωπείται νόμιμα από την Πρόεδρο αυτού κα. Αικατερίνη Σταµατάκη, και 


2. αφ᾽ ετέρου ο Οργανισμός Συλλογικής Διαχείρισης Πνευματικών Δικαιωμάτων -- 
Συνεταιρισμός Περιορισμένης Ευθύνης µε την επωνυμία «ΕΝΩΣΗ ΔΙΚΑΙΟΥΧΩΝ 
ΕΡΓΩΝ ΜΟΥΣΙΚΗΣ - ΟΡΓΑΝΙΣΜΟΣ ΣΥΛΛΟΓΙΚΗΣ ΔΙΑΧΕΙΡΙΣΗΣ - 
ΣΥΝΕΤΑΙΡΙΣΜΟΣ ΠΕΡΙΟΡΙΣΜΕΝΗΣ ΕΥΘΥΝΗΣ) και το διακριτικό τίτλο «ΕΝΩΣΗ 
ΔΙΚΑΙΟΥΧΩΝ ΕΔΕΜ», που εδρεύει στην Αθήνα και συγκεκριµένα στην οδό 
Παπαδιαμαντοπούλου αριθµός 7 (Α.Φ.Μ. 996787272) και εκπροσωπείται νόμιμα 
από τη Γενική Διευθύντρια αυτού κα. Λούκα Κατσέλη, 


Συμφώνησαν, συνομολόγησαν και έκαναν αμοιβαία αποδεκτά τα ακόλουθα: 


ΠΡΟΟΙΜΙΟ α. Ο Οργανισμός Συλλογικής Διαχείρισης πνευματικών δικαιωμάτων 
έργων μουσικής των Ελλήνων και ξένων πνευματικών δημιουργών, δικαιούχων καὶ 
εκδοτών «ΕΝΩΣΗ ΔΙΚΑΙΟΥΧΩΝ ΕΔΕΜ» (αναφερόμενος στο εξής : ΟΡΓΑΝΙΣΜΟΣ), 
έχει ιδρυθεί και διοικείται από τους ἴδιους τους δημιουργούς µε σκοπό να 
προστατεύει και να διαχειρίζεται συλλογικά τα πνευματικά δικαιώματα της μουσικής 
κοινότητας, καθώς και να διασφαλίζει την αξία της μουσικής των πνευματικών 
δημιουργών, που εκπροσωπεί, μέσα από βέλτιστες πρακτικές, τεχνογνωσία και 
εμπειρία. 


Ο ΟΡΓΑΝΙΣΜΟΣ συστάθηκε µε το από 31/05/2019 καταστατικό σύστασης, το οποίο 
εγκρίθηκε µε την µε αριθµό Ί17/25.06.2019 Πράξη του Ειρηνοδίκη του Ειρηνοδικείου 
Αθηνών και καταχωρήθηκε στο Γ.Ε.Μ.Η µε κωδικό αριθµό καταχώρισης 1772687 και 
Αριθµό 151190101000. 


Ο ΟΡΓΑΝΙΣΜΟΣ λειτουργεί νόμιμα, ως Οργανισμός Συλλογικής Διαχείρισης, στο 
πλαίσιο του ν. 2121/1993 ως τροποποιηθείς ισχύει, σε συνδυασμό µε τις διατάξεις 
του ν. 4481/2017 «για τη συλλογική διαχείριση δικαιωμάτων πνευματικής ιδιοκτησίας 
και συγγενικών δικαιωμάτων» και έχει λάβει Άδεια Λειτουργίας, σύμφωνα µε το 
άρθρο 4 του Ν. 4481/2017, δυνάμει της υπ’ αριθμ. ΥΠΠΟΑΙΓΡΥΠ/66892/ 1985 
Υπουργικής Απόφασης της Υπουργού του Υπουργείου Πολιτισμού και Αθλητισμού 
(ΦΕΚ: 561/21.02.2020). 


Ο ΟΡΓΑΝΙΣΜΟΣ ἐχει ως σκοπό και αντικείµενο δραστηριότητας τη δυνάμει 
συμβάσεων ανάθεσης (καταπιστευτική μεταβίβαση) ἠίκαι συμβάσεων 
πληρεξουσιότητας (Βθϑοἰργοςθ! Αφθθπιθηίδ) τη διαχείριση και προστασία του 
περιουσιακού δικαιώματος ή εξουσιών και δικαιωμάτων, που απορρέουν από αυτό, 
δικαιούχων μουσικών έργων (συνθετών, στιχουργών, εκδοτών ή υποεκδοτών) ή 


Ῥ μι 


διαδόχων ή οιονεί διαδόχων αυτών, οπότε και προς υλοποίηση του σκοπού του και 
όπως ορίζουν οι διατάξεις του ν. 2121/1993 και ν. 4481/2017, μεταξύ άλλων είναι 
αρμόδιος, για τη χορήγηση των σχετικών αδειών, για την πάσης φύσεως χρήση και 
εκμετάλλευση του εκπροσωπούμενου από αυτόν μουσικού Ρεπερτορίου, 
καταρτίζοντας σχετικές συμβάσεις µε τους χρήστες μουσικών έργων αναφορικά µε 
την πάσης φύσεως χρήση και εκμετάλλευση του εκπροσωπούµενου, µε οιονδήποτε 
τρόπο, απ᾿ αυτόν μουσικού ρεπερτορίου, καθορίζοντας τους όρους εκμετάλλευσης 


αυτών, του σχετικού οφειλόμενου οικονομικού ανταλλάγµατος και της είσπραξης 
αυτού (αμοιβής). 


Στον ΟΡΓΑΝΙΣΜΟ, δυνάμει της υπ’ αριθ. ΥΠΠΟΑΙΓΡΥΠ/2837529/6053 ΦΕΚ: 
2025/26.05.2020 Κοινής Υπουργικής Απόφασης των Υπουργών Οικονοµικών καὶ 
Πολιτισμού και Αθλητισμού, μεταφέρθηκε από την Ειδική Υπηρεσία Έκτακτης 
Διαχείρισης (ΕΥΕΔ) του Οργανισμού Πνευματικής Ιδιοκτησίας (ΟΠΙ), κατά τη λήξη 
της έκτακτης διαχείρισης, η δραστηριότητα της τελευταίας, σύμφωνα µε τα οριζόμενα 
στο άρθρο 5ΊΑ, παρ. 8 εδάφιο β’ του ν. 4481/2017. Σύμφωνα µε το περιεχόµενο της 
ως άνω ΚΥΑ ο ΟΡΓΑΝΙΣΜΟΣ είναι αρμόδιος να χορηγήσει αναδρομικά άδεια 
χρήσης μουσικών έργων και να εισπράξει τις πάσης φύσεως αξιώσεις της ΕΥΕΔ 
έναντι των χρηστών μουσικής και οφειλετών καταβολής του άρθρου 18 του ν. 
2121/1993, που σχετίζονται µε τη μεταφερόμενη δραστηριότητα (στοιχείο δ᾽ της 
ΚΥΑ), ανεξαρτήτως απίας καὶ θεμελίωσης (ενδοσυμβατική ή ἀάλλη), 
συμπεριλαμβανομένων και των αξιώσεών της ΕΥΕΔ για την καταβολή χρηματικής 
ικανοποίησης λόγω ηθικής βλάβης, των αξιώσεων αδικαιολόγητου πλουτισμού και 
των αναφερομένων στο άρθρο 12 παρ. 1 περ. β’ του ν. 4481/2017 αξιώσεων 
(ανεξαρτήτως εάν έχουν ασκηθεί για αυτές εξώδικες ή δικαστικές ενέργειες). Για τις 
αξιώσεις αυτές της ΕΥΕΔ που μεταφέρθηκαν στον ΟΡΓΑΝΙΣΜΟ εφαρμόζεται το 
αμοιβολόγιο της ΕΥΕΔ. 


β. Ο ΠΑΝΕΛΛΗΝΙΟΣ ΣΥΝΔΕΣΜΟΣ ΔΙΟΡΓΑΝΩΤΩΝ ΠΟΛΙΤΙΣΤΙΚΩΝ 
ΕΚΔΗΛΩΣΕΩΝ» (αναφερόμενος στο εξής : Π.Σ.Δ.Π.Ε.) έχει συσταθεί µε την υπ’ 
αριθ. 9656/13.06.2012 Απόφαση του Πρωτοδικείου Αθηνών και έχει ως 
καταστατικούς του σκοπούς : α) τη διαπίστωση, μελέτη, προβολή, προαγωγή και 
προστασία των ηθικών, οικονοµικών και επαγγελματικών συμφερόντων των μελών 
του και την ανάπτυξη πνεύματος αλληλεγγύης και αμοιβαίας υποστήριξης μεταξύ των 
μελών του, β) τη μελέτη, προβολή, υποστήριξη Και συμβολή στην ανάπτυξη των 
θεμάτων που ενδιαφέρουν την παραγωγή και διοργάνωση Δημοσίων Θεαμάτων καὶ 
κάθε συναφή επιχειρηματική δραστηριότητα, γ) τη θεσμοθέτηση του επαγγέλματος 
του παραγωγού -- διοργανωτή Δημοσίων Θεαμάτων και κάθε είδους πολιτιστικών -- 
καλλιτεχνικών εκδηλώσεων και την προβολή αυτού του θεσμού µε κάθε μέσο, δ) τη 
διεκδίκηση της βελτίωσης των συνθηκών συνεργασίας µε τους δημόσιους και 
ιδιωτικούς φορείς για την ανάπτυξη του κύκλου εργασιών του κλάδου, και ε) τη 
διεκδίκηση νομικών ρυθμίσεων που θα εξασφαλίσουν την βιωσιμότητα του 
επαγγέλματος και θα συμβάλλουν στην περαιτέρω ανάπτυξή του στην εγχώρια και 
διεθνή αγορά. 


ΜΝΗΜΟΝΙΟ ΣΥΝΕΡΓΑΣΙΑΣ Εντός του ως άνω περιγραφόμενου θεσμικού τους 
πλαισίου, τα δύο µέρη συναντήθηκαν στα γραφεία του ΟΡΓΑΝΙΣΜΟΥ στις 17 
Σεπτεµβρίου 2020 και αφού αντάλλαξαν απόψεις σε κλίμα αμοιβαίας εμπιστοσύνης 
και κατανόησης για την προστασία των μελών τους, αποφάσισαν τη συνεργασία 


τους, ώστε να επιτευχθεί µε τον Καλύτερο και δικαιότερο δυνατό τρόπο η χορήγηση 
άδειας χρήσης μουσικών έργων στα Μέλη του Π.Σ.Δ.Π.Ε. για τα έτη 2020, 2021 και 
2022. 


ΣΥΜΦΩΝΙΑ ΠΛΑΙΣΙΟ 


α. ΛΟΓΟΙ ΣΥΜΦΩΝΙΑΣ 


Σύμφωνα µε την παρ. 3 του άρθρου 23 του ν. 4481/2017 οι Οργανισμοί Συλλογικής 
Διαχείρισης και οι Αντιπροσωπευτικές Ενώσεις Χρηστών δύναται να καταρτίζουν 
συμφωνίες που ρυθμίζουν την οφειλόμενη αμοιβή πνευματικών δικαιωμάτων, την 
οποία οφείλει να καταβάλλει ο χρήστης σε κάθε κατηγορία δικαιούχων για τη λήψη 
της νόμιμης άδειας χρήσης, καθώς και κάθε άλλο ζήτημα που αφορά τις σχέσεις των 
μερών στο πλαίσιο της εφαρμογής των ν. 2121/1993 και 4481/2017. 


Στο πλαίσιο αυτό τα µέρη κατανοούν και αναγνωρίζουν πλήρως την ανάγκη για 
συνεργασία μεταξύ τους, προκειµένου, αφενός μεν οἱ διοργανωτές συναυλιών και 
λοιπών πολιτιστικών εκδηλώσεων -- µέλη του Π.Σ.Δ.Π.Ε. να λάβουν την κατά νόμο 
µη αποκλειστική άδεια χρήσης δημόσιας εκτέλεσης έργων μουσικής µε 
οποιονδήποτε τρόπο, καταβάλλοντας συγχρόνως την ανάλογη αμοιβή για τη χρήση 
αυτή, αφετέρου δε οι δημιουργοί - δικαιούχοι έργων μουσικής να λάβουν αμοιβή για 
τη χρήση των έργων τους, σύμφωνα µε τους διεθνώς παραδεδεγµένους κανόνες 
αναγνώρισης της αξίας της πνευματικής δημιουργίας. 


Τα µέρη επίσης αναγνωρίζουν ότι η συνεργασία αυτή είναι απολύτως αναγκαία προς 
όφελος και των δύο πλευρών, αφενός μεν λόγω των ειδικών συνθηκών που ἴσχυσαν 
στον τοµέα της συλλογικής διαχείρισης των πνευματικών δικαιωμάτων μουσικών 
έργων στην Ελλάδα την τελευταία τριετία, αφετέρου δε λόγω της πανδηµίας ΟΟΝΙΏ 
19 και των επιπτώσεων που αυτή έχει επιφέρει, τόσο στα µέλη του Π.Σ.Δ.Π.Ε. όσο 
καὶ στον Όργανισμό Συλλογικής Διαχείρισης Δικαιωμάτων Έργων Μουσικής 
«ΕΝΩΣΗ ΔΙΚΑΙΟΥΧΩΝ ΕΔΕΜ» και των πνευματικών δημιουργών και δικαιούχων, το 
μουσικό ρεπερτόριο των οποίων, ο τελευταίος εκπροσωπεί. 


Συγχρόνως, τα μέρη, µε την υπογραφή της παρούσας συμφωνίας επιθυμούν να 
εγκαθιδρύσουν από τώρα και για το μέλλον µία σχέση αμοιβαίας εμπιστοσύνης και 
κατανόησης μεταξύ τους, καθιερώνοντας, πολιτική συναντίληψης και συνεννόησης, 
η οποία θα συμβάλλει στην ομαλή λειτουργία της αγοράς και στην αντιμετώπιση των 
επιπτώσεων της πανδηµίας ΟΟΨΙΌ 19 και για τα δύο µέρη. 


Στο πλαίσιο αυτό τα μέρη, µε γνώμονα την προστασία των μελών τους, 
προσδιορίζουν τους ακόλουθους όρους συνεργασίας. 


β. ΠΕΡΙΕΧΟΜΕΝΟ ΣΥΜΦΩΝΙΑΣ 


Ο ΟΡΓΑΝΙΣΜΟΣ, προκειµένου να διευκολύνει τα µέλη του Π.Σ.Δ.Π.Ε. να λάβουν την 
κατά νόμο µη αποκλειστική άδεια χρήσης δημόσιας εκτέλεσης μουσικής, χορηγεί 
μειώσεις και Κίνητρα εξόφλησης και προεξόφλησης επί του ισχύοντος αμοιβολογίου 
Του για όσες πολιτιστικές εκδηλώσεις έχουν πραγµατοποιηθεί από τις 07/06/2020 και 
θα πραγματοποιηθούν μέχρι τις 31/12/2022, ως εξής: 


1. Αναφορικά µε τη διοργάνωση πολιτιστικών εκδηλώσεων που πραγµατοποιήθηκαν 
ήδη µετά την έναρξη λειτουργίας του ΟΡΓΑΝΙΣΜΟΥ, δηλαδή από 07/06/2020, και για 
τις πολιτιστικές εκδηλώσεις που θα πραγματοποιηθούν από τα µέλη του Π.Σ.Δ.Π.Ε. 
έως τις 91/12/2022 τα εκτελεστικά δικαιώματα που οφείλει να καταβάλει κάθε μέλος 
του Π.Σ.Δ.Π.Ε. προς τον ΟΡΓΑΝΙΣΜΟ, ορίζονται επί όλων ανεξαιρέτως των 
ακαθαρίστων εσόδων ή, εφ’ όσον δεν υπάρχουν έσοδα, επί όλων ανεξαιρέτως των 
ακαθαρίστων εξόδων, σε ποσοστό πέντε τοις εκατό (59ο), μη 
συμπεριλαμβανομένου του Φ.Π.Α., που συμφωνείται και συνομολογείται βάσει του 
εκπροσωπούµενου από τον ΟΡΓΑΝΙΣΜΟ ρεπερτορίου, αντί ποσοστού επτά τοις 
εκατό (776), που ισχύει σήμερα. 


Η ως άνω µείωση της οφειλόμενης αμοιβής αφορά σε κάθε μέλος του Π.Σ.Δ.Π.Ε. 
που ὄεν έχει οφειλές προς τον ΟΡΓΑΝΙΣΜΟ κατά την υπογραφή της παρούσας. 


2. ἘἙπιπλέον, για κάθε µέλος του Π.Σ.Δ.Π.Ε. που δεν έχει οφειλές προς τον 
ΟΡΓΑΝΙΣΜΟ κατά την υπογραφή της παρούσας, το οποίο προβαίνει σε εκκαθάριση 
και ολοσχερή εξόφληση της οφειλόµενης αμοιβής για τα αναλογούντα πνευματικά 
δικαιώματα του ΟΡΓΑΝΙΣΜΟΥ εντός χρονικού διαστήματος που δεν υπερβαίνει τις 
τριάντα (30) ημέρες από την πραγματοποίηση της πολιτιστικής εκδήλωσης της 
οποίας έχει την ευθύνη διοργάνωσης, τα εκτελεστικά δικαιώµατα που οφείλει να 
καταβάλει προς τον ΟΡΓΑΝΙΣΜΟ ορίζονται σε ποσοστό τεσσεράμισι τοις εκατό 
(4.570), µη συμπεριλαμβανομένου του Φ.Π.Α., που συμφωνείται και συνομολογείται 
βάσει του εκπροσωπούμενου από τον ΟΡΓΑΝΙΣΜΟ ρεπερτορίου. 


3. Αναφορικά µε όσα µέλη του Π.Σ.Δ.Π.Ε. έχουν οφειλές προς τον ΟΡΓΑΝΙΣΜΟ κατά 
την υπογραφή της παρούσας, ρητά συμφωνείται μεταξύ των μερών ότι, εφ’ όσον 
εξοφλήσουν ολοσχερώς την οφειλόμενη αμοιβή πνευματικών δικαιωμάτων από 
παρελθούσες πολιτιστικές εκδηλώσεις μέχρι και τις 30/11/2020, θα μπορούν να 
επωφεληθούν των μειώσεων των οφειλόμενων αμοιβών που περιγράφονται στους 
ως άνω, υπ’ αριθμ. 1 και 2, όρους. 


Προς το σκοπό αυτό ο ΟΡΓΑΝΙΣΜΟΣ θα αποστείλει άµεσα στα µέλη του Π.Σ.Δ.Π.Ε. 
που έχουν οφειλές έγγραφη ενηµέρωση, µε Την οποία : 


α. ο ΟΡΓΑΝΙΣΜΟΣ θα ενημερώνει τα ως άνω µέλη του Π.Σ.Δ.Π.Ε. αναλυτικά για 
τους όρους της παρούσας συμφωνίας, και 


β. θα καλεί όσα από τα ως άνω µέλη του Π.Σ.Δ.Π.Ε. δεν το έχουν πράξει μέχρι 
σήµερα, να παραδώσουν προς τον ΟΡΓΑΝΙΣΜΟ τα αναλυτικά προγράµµατα και 
θεωρημένο απολογισμό κάθε πολιτιστικής εκδήλωσης από τον οποίο να 
προκύπτουν όλα ανεξαιρέτως τα ακαθάριστα έσοδα και έξοδα αυτής, για τον 
υπολογισμό του ποσού των οφειλόµενων εκτελεστικών δικαιωμάτων, ενημερώνοντας 
ταυτόχρονα για τα οφέλη της ολοσχερούς εξόφλησης των οφειλών τους μέχρι και την 
30/11/2020. 


4. Για την παροχή άδειας δημόσιας εκτέλεσης μουσικών συνθέσεων για τις 
πολιτιστικές εκδηλώσεις που θα πραγματοποιηθούν από τα μέλη του Π.Σ.Δ.Π.Ε. από 
την υπογραφή της παρούσας έως τις 31/12/2022, ρητά συμφωνείται ότι όσα μέλη του 
Π.Σ.Δ.Π.Ε. δεν έχουν οφειλές προς τον ΟΡΓΑΝΙΣΜΟ δεν θα υποχρεούνται να 


καταβάλουν στον ΟΡΓΑΝΙΣΜΟ χρηματικό ποσό έναντι των τελικώς αναλογούντων 
οφειλόµενων πνευματικών δικαιωμάτων, σύμφωνα µε την χωρητικότητα, όπως 
προβλέπεται στο ισχύον Αμοιβολόγιο του ΟΡΓΑΝΙΣΜΟΥ, πριν από την 
πραγματοποίηση κάθε πολιτιστικής εκδήλωσης. 


5. Για την παροχή άδειας δημόσιας εκτέλεσης μουσικών συνθέσεων για τις 
πολιτιστικές εκδηλώσεις που θα πραγματοποιηθούν από τα µέλη του Π.Σ.Δ.Π.Ε. από 
την υπογραφή της παρούσας έως τις 31/12/2022 ρητά συμφωνούνται τα εξής: 


1) Τα µέλη του Π.Σ.Δ.Π.Ε. θα πρέπει να υποβάλλουν προς τον ΟΡΓΑΝΙΣΜΟ, δέκα 
(10) τουλάχιστον ηµέρες πριν τη Συναυλία αίτημα χορήγησης άδειας δημόσιας 
εκτέλεσης 


2) Τα µέλη της Π.Σ.Δ.Π.Ε. θα πρέπει να αποστείλουν προς τον ΟΡΓΑΝΙΣΜΟ τις 
προγραμματισμένες συναυλίες µε ημερομηνίες, καλλιτέχνες, χώρους διεξαγωγής, 
καθώς και φωτοαντίγραφο του εισιτηρίου. 


3) Τα μέλη της Π.Σ.Δ.Π.Ε. θα πρέπει να αποστείλουν στον ΟΡΓΑΝΙΣΜΟ τα 
προγράµµατα (ρΙ8Υ-5ί) σε μορφότυπο ((ϑπιρἰαίο) που θα χορηγηθεί από τον 
ΟΡΓΑΝΙΣΜΟ, µε την όσο το δυνατόν πληρέστερη συμπλήρωση των ζητούμενων 
στοιχείων πχ τίτλος έργου - Συνθέτης-Στιχουργός κ.λ.π. 


4) Τα μέλη της Π.Σ.Δ.Π.Ε. θα πρέπει να γνωστοποιούν προς τον ΟΡΓΑΝΙΣΜΟ τις 
πουλημένες σε τρίτο/τρίτους εκδηλώσεις καθώς και τα πλήρη! Φορολογικά στοιχεία 
των τρίτων. 


5) Τα µέλη της Π.Σ.Δ.Π.Ε. υποχρεούνται στην άµεση αποστολή των οικονομικών 
στοιχείων για εκκαθάριση και εξόφληση σε συνεννόηση µε το Τμήμα Συναυλιών του 
Οργανισμού (ανάλογα µε την απόδοση ΦΠΑ της εταιρείας Διοργάνωσης) μέσα στο 
τρέχον έτος που πραγματοποιούνται οι συναυλίες. 


ΛΟΙΠΕΣ ΣΥΜΦΩΝΙΕΣ 


Ο Π.Σ.Δ.Π.Ε. δήλωσε ότι η παρούσα συμφωνία είναι εύλογη και δίκαιη, συμφέρουσα 
για τα µέλη του και δεσμεύθηκε ότι θα υποδείξει στα µέλη του να ενταχθούν στο 
πλαίσιο της ως άνω συμφωνίας, ενώ ταυτόχρονα υποσχέθηκε να ενημερώσει το 
σύνολο των συνεργαζόμενων µε τα µέλη του δημιουργών αναφορικά µε το γεγονός 
ότι απαιτείται η υπογραφή νέων συμβάσεων ανάθεσης µε τον ΟΡΓΑΝΙΣΜΟ, 
δεδομένου ὁτι δυνάμει της υπ’ αριθ. ΥΠΠΟΑΙΓΡΥΠ/Ζ97629/6058ῆΞ ΦΕΚ. 
2025/26.09.2020 Κοινής Υπουργικής Απόφασης των Υπουργών Οικονοµικών και 
Πολιτισμού και Αθλητισμού δεν µεταβιβάστηκαν προς τον ΟΡΓΑΝΙΣΜΟ οι συμβάσεις 
που είχαν υπογραφεί μεταξύ αυτών και της Ειδικής Υπηρεσίας Έκτακτης Διαχείρισης 
(ΕΥΕΔ) του Οργανισμού Πνευματικής Ιδιοκτησίας (Ο/Π/). 


Επίσης, ο Π.Σ.Δ.Π.Ε. δήλωσε ότι θα συμβάλλει στην προώθηση και υποστήριξη από 
όσα µέλη του επιθυμούν, µέσω των κοινωνικών τους δικτύων, της καμπάνιας του 
ΟΡΓΑΝΙΣΜΟΥ για τα πνευματικά δικαιώµατα (βίντεο, αναρτήσεις κ.λ.π.) καθώς και 
του Ὀγβπαίπῃ «ΣΕΒΟΜΑΙ ΤΑ ΠΝΕΥΜΑΤΙΚΑ ΔΙΚΑΙΩΜΑΤΑ) μέσω υιοθέτησης του 
αντίστοιχου σήματος σε αφίσες, προγράµµατα συναυλιών κ.λ.π. για τη συνολικότερη 
αφύπνιση και ενηµέρωση του κοινού για το πνευματικό δικαίωμα. 


Τα µέρη συμφώνησαν ότι θα επικοινωνήσουν, µε οποιοδήποτε πρόσφορο µέσο, την 
παρούσα συμφωνία συνεργασίας και θα αναδείξουν τις θετικές πλευρές αυτής, ενώ 
δεσμεύτηκαν ότι θα συνεχίσουν τον παραγωγικό διάλογο μεταξύ τους προκειµένου 
να ρυθμίσουν συνολικά και για το μέλλον την αγορά των πνευματικών δικαιωμάτων 
προς όφελος των μελών τους και θα προσπαθήσουν να εξεύρουν από κοινού 
εποικοδοµητικές λύσεις που θα οµαλοποιήσουν την αγορά, µε κύριο στόχο και των 
δύο, την προστασία των µελών τους. 


Τα µέρη υποχρεούνται σύμφωνα µε το άρθρο 23 ν. 4481/2017 να κοινοποιήσουν την 
παρούσα συμφωνία όπως και Κάθε τροποποίηση αυτής στον ΟΠΙ και να την 
αναρτήσουν στις ιστοσελίδες τους. 


Αφού τα µέρη συμφώνησαν στα παραπάνω σηµεία, συνέταξαν την παρούσα, την 
οποία, αφού τη διάβασαν, την υπέγραψαν όπως ακολουθεί. 


ΟΙ ΣΥΜΒΑΛΛΟΜΕΝΟΙ 


ἘΝΩΣΗ ΔΙΚΑΙΟΥΧΩΝ ΕΔΕΜΙ 
ΕΝΩΣΗ ΔΙΚΑΙΟΥΧΩΝ ΕΡΓΩΝ ΜΟΥΣΙΚΗΣ 
ΠΝ Ρορήνς ΔΙΑΧΕΙΡΙΣΗΣ 

